...EN WAAROM DIT WARE NASIONALISTE SAL PAS!
Die boek oor Tsafendas, The Man who killed Apartheid, deur Harris Dousemetzis, is deel van voorlegging aan die Departement van Justisie om die rekord oor Tsafendas reg te stel, naamlik dat hy nie mal was nie maar presies geweet het wat hy doen.
Dit word ondersteun deur ‘n petisie van George Bizos, John Dugard, Zak Yacoob, Dumisa Ntsiboga en Kish Govender, almal bekende links-liberales.
The apartheid state was embarassed, disrupted and weary of how Verwoerd’s assissination disrupted it’s white supremacist narrative.
Hy voor aan dat die “lintwurm-storie” en “malheid” die politici gepas het. Hy stel ook dat:
the security apporation led by the minister of justice and police, John Vorster, wished to avoid culpability.
Dugard maak ‘n punt dat nasionalistiese Afrikaners:
- nie kan dink dat ‘n normale persoon iemand soos Verwoerd sou vermoor nie. ‘n “Normale” Kommunis, wat Tsafendas was, sou dit juis doen! Waarom sou ‘n nasionalis anders dink oor die saak?
Dugard maak ‘n tweede punt wat egter van belang is. John Vorster wou die blaam verskuif deur die “mal alleenloper’-storie aangesien hy verantwoordelik was vir dr Verwoerd se veiligheid. Daarmee stem ek saam.
Maar dit gaan veel verder as dit. Vorster was deel van die komplot. Hierdie was nie gewone nalatigheid nie. Dit was berekende nalatigheid. Vorster het homself weggegee toe hy binne ure na Verwoerd se dood sonder enige getuienis verklaar het dat dit die werk van ‘n
mal alleenloper” was.
Nou moet ons glo kennis neem dat Tsafendas nie mal was nie. So, in stede daarvan dat hierdie links-liberales dink hulle slaan ‘n slag vir hulle “weergawe” van die “werklike” gebeure, bevestig hulle wat nasionaliste altyd geweet het, of in elkgeval vermoed het, naamlik dat dit ‘n beplande sluipmoord was waarby talle betrokke was. So gesien lewer hulle ‘n bydrae om die waarheid oor die gemene spel van Vorster en sy bende aan die kaak te stel en het dit hoegenaamd niks te doene met die feit dat die “apartheid-narratief” bewaar moes bly nie.
Waarom sou ‘n nasionalis wil hê dat die werk van ‘n liberalis soos Vorster nie aan die kaak gestel word nie? Dugard en sy groepie intellektuele het dus die pot ver mis gesit. Die nasionalis wil juis hê dat die geknoei van die Afrikaner-meelopers en –verraaiers aan die kaak gestel word.
Hoe ver die links-liberales sal gaan om ‘n deurtrapte Kommunis soos Tsafendas se veragtelike en lafhartige daad as edel te beskryf, is nou deur hulleself aan almal openbaar. Dit kan net ‘n liberalis wees wat ‘n lafhartige daad was sy agenda pas, te prys!